09.03.2016.

**SAOPŠTENJE ZA MEDIJE**

Koalicija 'Pod lupom' postala punopravni član GNDEM mreže

Koalicija za slobodne i poštene izbore 'Pod lupom' postala je punopravni član Globalne mreže domaćih organizacija u posmatranju izbora (GNDEM) koju čini više od 190 regionalnih mreža i nestranačkih organizacija civilnog društva iz cijeloga svijeta.

[GNDEM](http://www.gndem.org/) mreža postoji od 1986. godine, a danas je rasprostranjena na pet kontinenata u 85 zemalja, uključujući i Bosnu i Herecegovinu.  Cilj ove mreže je olakšati razmjenu informacija i najboljih praksi među članovima mreže.

GNDEM nastoji unaprijediti metodologiju za sistematično i temeljeno na činjenicama posmatranje izbora, te kapacitete regionalnih mreža i nestranačkih organizacija civilnog društva dijeljenjem znanja i interaktivnom komunikacijom među članovima. Ova mreža raspolaže sa više od 1.000 korisnih dokumenata dostupnih samo za članove mreže, u kojima su obrađene ključne teme iz cijeloga svijeta o izbornom procesu.